વિશ્વભરમાં આ એકતરફી ચુકાદો આપીને માનવસમાજે વિશ્વભરના મુસ્લિમ સમાજને પણ એક કડક સંદેશ આપ્યો છે. તે સંદેશ એ છે કે પૃથ્વી પર વસતી આ માનવજાતિ કોઈના બાપની મિલકત નથી કે તે આવીને કહેવા લાગે કે 'સૃષ્ટિના એ એકમાત્ર ભગવાનને અમે જે નામ આપીએ એ જ સાચું અને એ નામ પાછળ અમે જે નિયમો બનાવીએ એ જ બધાએ પાળવાના. જે એવું નહી કરે તેને જીવવાનો હક નથી.' આવું કહેવાવાળાઓને આ ત્રણ દેશોની પ્રજાએ પોતાના લોકશાહી ચુકાદા વડે આ જવાબ આપ્યો છે, "તમે કોણ છો એ નક્કી કરવાવાળા કે આ માનવજાતિને શું માનવું અને શું ન માનવું? તમે આ દુનિયા પર એકમાત્ર ધર્મ નથી. અસલમાં તમે આ દુનિયા પર એ જાણવાવાળા છેલ્લા માણસો છો જે અમે હજારો વર્ષોથી જાણીને બેઠા છીએ. એટલે આ મૂર્ખ વિચારો છોડો અને એક માનવ તરીકે બાકીના માનવસમાજ સાથે ભળી જાઓ. માનવજાતિએ સર્જેલા દરેક આધ્યાત્મિક અને વૈજ્ઞાનિક સિદ્ધાંતને સમજવાની કોશિશ કરો અને માનવે પૃથ્વી પર ઉભી કરેલી દરેક સંસ્કૃતિનું સમ્માન કરો. આ રીતે જ આપણું સહજીવન શક્ય છે. એ સહજીવનને કોઈપણ વિચાર, વાણી કે કર્મથી નુકશાન પહોંચાડવું એ જ આતંકવાદ છે. અને આતંકવાદ હવે આ માનવસમાજમાં સ્વીકાર્ય નથી.'